Marjam Hatun Molkara

Maryam Khatoonpour Molkara (1950- 25 mars 2012) ishte një promovuese për të drejtat e transeksualëve në Iran. Në lindje iu caktua gjinia mashkullore.

Në fillim të 1975 Molkara i shkroi disa letra Ruhollah Khomeini, asokohe në azil në Irak, pyeti për këshilla për të trajtuar rastin kur të shënjohet seksi i gabuar në lindje. Në 1978 ajo udhëtoi drejt Parisit, ku ai po qëndronte asokohe, duke u përpjekur për ta informuar rreth të drejtave të personave transgjinorë. Pas Revolucionit Islamik, ajo u pushua nga puna në televizion, iu bë një injeksion hormonal pa vullnetin e saj dhe u shtrua në një spital psikiatrik. Përmes disa njohjeve me liderë fetar, midis të cilëve Akbar Hashemi Rafsanjani, ajo u lirua. 

Molkara vijoi me fushatën për mbështetjen e kirurgjisë së ndryshimit të seksit. Ajo u konfrontua me Khoeminin në shtëpinë e tij në veri të Teheranit: Ajo veshi një kostum burrash, mbante me vete Kuranin dhe u dhunua dhe u mor nga forcat e sigurisë derisa vëllai i Khomeinit ndërhyri. Ajo u lejua të fliste me Khomeinin dhe arriti ta bindte atë për të realizuar kirurgjinë e ndryshimit të seksit. Khomeini lëshoi lejen në 1986 që e lejoi ta bënte ndërhyrjen. Molkara loboi për këtë kirurgji, duke punuar për të drejtat e  transseksualëve. Ajo vetë e përfundoi kirurgjinë e ndryshimit të seksit në Tailandë në 1997, pasi ajo ishte e pakënaqur me cilësinë e spitaleve iraniane. 

Në 2007 ajo themeloi dhe nisi të drejtojë shoqatën Iranian Society to Support Individuals with Gender Identity Disorder, grupi i parë i regjistruar për advokimin e të drejtave transgjinore në Iran. 

Referime

Kategoria:Lindje 1950
Kategoria:Vdekje 2012
Kategoria:LGBTQ